નેશનલ ક્રાઇમ બ્યૂરોએ વર્ષ ૨૦૧૬નો એક રિપોર્ટ ગૃહમંત્રાલયને સોંપ્યો અને તેને અઠવાડિયા પહેલાં પ્રકાશિત પણ કર્યો. આ રિપોર્ટ અનુસાર ક્રાઇમની પેટર્ન બદલાઇ રહી હોવાનો સ્પષ્ટ ઉલ્લેખ છે. વર્ષ ૨૦૧૫ની સરખામણીમાં વર્ષ ૨૦૧૬માં ક્રાઇમ રેટમાં ૨.૬ ટકાનો વધારો થયો છે. આમ તો સૌથી વધુ ક્રાઇમ રેટ ઉત્તર પ્રદેશમાં છે. વીસ લાખથી વધુ વસ્તી ધરાવતા ૧૯ શહેરોમાં સર્વેક્ષણ કરવામાં આવ્યુંં હતું. જેમાં દિલ્હીમાં દિન પ્રતિદિન ગુનાખોરીની સંખ્યામાં વધારો થઇ રહ્યો હોવાનું જણાવાયું છે. ટૂંકમાં વધતી ગુનાખોરીની યાદીમાં દિલ્હી ટોચના ક્રમે છે. બીજા નંબરે મુંબઇ છે. મુંબઇ પોલીસના વડા દત્તા પડસલગીકરે સાઇબર ક્રાઇમને ગંભીરતાથી લેવાની શરૃઆત કરી છે.